paragraph_text: Svaka od ovih riječi, 'evolucija', 'činjenica' i 'teorija', ima nekoliko značenja u različitim kontekstima. Evolucija znači promjenu tijekom vremena, kao što je to u zvjezdanoj evoluciji. U biologiji se ona odnosi na primjetljive promjene u organizmima, na njihovo porijeklo od zajedničkog pretka i na tehničkoj razini na promjenu u genskoj frekvenciji tijekom vremena; ona se također može odnositi na eksplanatorne teorije poput Darwinove teorije prirodne selekcije koja objašnjava mehanizme evolucije. Činjenica nekom znanstveniku može značiti ponovljivu opservaciju o kojoj se svi možemo složiti; ona može značiti nešto što je toliko dobro utvrđeno da se u nekoj zajednici svi s tim slažu; ona se može također odnositi na istinu ili neistinu nekog prijedloga. U javnosti teorija može značiti mišljenje ili nagađanje ("to je samo teorija"), no u znanstvenom svijetu ona ima snažniju konotaciju "dobro potkrijepljena objašnjenja". S ovim brojem izbora osobe u međusobnom razgovoru često prijeđu preko toga, pa ova značenja postaju predmet lingvističke analize.